L 136/88
FI
Euroopan unionin virallinen lehti
24.5.2023
(31)
Myös muut markkinatoimijat, kuten mainonnan tarjoajat sekä maksupalveluntarjoajat, voivat EU:n rahanpesun­ vastaisen kehyksen mukaisten velvoitteidensa ja vapaaehtoisten toimien kautta osallistua verkkopiratismin torjuntaan.
Piraattipalvelujen rahavirtojen tyrehdyttämiseksi komissio vie eteenpäin yhteisymmärryspöytäkirjaa verkkomainonnan teollis- ja tekijänoikeuksista.
Yhteisymmärryspöytäkirjan allekirjoittajat sitoutuvat vapaaehtoisesti minimoimaan mainosten sijoittamista verkkosivustoille ja mobiilisovelluksiin, jotka loukkaavat immateriaalioikeuksia, mukaan lukien tekijänoikeudet.
Tällaiseen yhteistyöhön tulisi edelleen kannustaa, jotta varmistetaan, etteivät tällaiset palvelut helpota sellaisten toimijoiden edistämistä ja toimintaa, jotka tarjoavat pääsyä live-tapahtumien luvattomaan edelleenlähetykseen.
(32)
Jotta piratismiin voitaisiin puuttua kokonaisvaltaisesti, on tärkeää lisätä kaupallisten tarjousten saatavuutta, kohtuuhintaisuutta ja houkuttelevuutta loppukäyttäjille live-tapahtumien lähetyksissä tai edelleenlähetyksissä.
Yhteiskunnallisesti erityisen merkittävien tapahtumien kuten olympialaisten, jalkapallon MM-kisojen ja jalkapallon Euroopan mestaruuskilpailujen osalta jäsenvaltiot voivat varmistaa, että televisiolähetykset ovat laajalti yleisön saatavilla direktiivin 2010/13/EU 14 artiklan mukaisesti.
(33)
Lisäksi tuoreen tutkimuksen mukaan kilpailukykyisesti hinnoitellun laillisen tarjonnan saavutettavuus ja saatavuus on johtanut piraattisisältöä kuluttavien käyttäjien määrän pienoiseen vähenemiseen (12).
Näin ollen on tärkeää lisätä loppukäyttäjien tietoisuutta laillisen tarjonnan saatavuudesta.
Eräät jäsenvaltiot esimerkiksi varmistavat, että kun verkkosivustolle on asetettu esto kieltomääräyksen nojalla, käyttäjille, jotka yrittävät päästä sivustolle, ilmoitetaan estosta ja annetaan tietoa lähteistä, joiden kautta sisältöä voidaan käyttää laillisesti.
Käyttäjä voidaan esimerkiksi ohjata EUIPO:n seurantakeskuksen kehittämään eurooppalaiseen verkkosisältöportaaliin Agoratekaan, josta on linkit käytössä oleviin kansallisiin portaaleihin.
(34)
Jäsenvaltioiden välinen yhteistyö on tärkeää pyrittäessä paremmin torjumaan live-tapahtumien luvatonta edelleenlähetystä, joka on luonteeltaan valtioiden rajat ylittävä ilmiö.
Voi olla hyödyllistä vaihtaa tietoa palveluista, joille on määrätty kielto yhdessä jäsenvaltiossa, jotta lainvalvontaviranomaiset saisivat tiedon muissa jäsenvaltioissa, joissa samoja palveluja on saatavilla.
(35)
EUIPOn seurantakeskuksen tehtäväksi annetaan Euroopan parlamentin ja neuvoston asetuksessa (EU) N:o 386/2012 (13) tarjota mekanismeja, joiden avulla voidaan parantaa teollis- ja tekijänoikeuksien täytäntöönpanoon liittyvien tietojen vaihtoa jäsenvaltioiden viranomaisten välillä sekä edistää yhteistyötä näiden viranomaisten kanssa ja niiden välillä.
Yhteistyön, jota EUIPO:n seurantakeskus tällä hetkellä tukee näissä kysymyksissä, tulisi kehittyä erityiseksi verkostoksi, jossa jäsenvaltiot voivat jäsennetysti vaihtaa tietoja toimenpiteistä, menettelyistä ja oikeuskeinoista, joita suorien urheilulähetysten ja muiden live-tapahtumien luvattomiin edelleenlähetyksiin sovelletaan, mukaan lukien näiden täytäntöönpanovälineiden vaikutus ja tehokkuus sekä alan haasteet ja hyvät käytännöt.
Verkoston tulisi mahdollistaa vuoropuhelu kaikkien jäsenvaltioiden kesken, ja siihen olisi otettava mukaan ne hallintoviranomaiset, joilla on tietyissä jäsenvaltioissa erityisiä valtuuksia liittyen teollis- ja tekijänoikeuksien noudattamisen valvontaan.
Verkoston puitteissa kerättyjä tietoja olisi voitava käyttää suosituksen vaikutusten seurantaa varten.
(36)
Toinen tapa tehostaa täytäntöönpanoa on parantaa soveltuvan koulutuksen avulla niiden henkilöiden asiantuntemusta, jotka ovat mukana oikeuksien täytäntöönpanoon liittyvissä kysymyksissä live-tapahtumien luvattoman edelleenlähetyksen estämiseksi.
EUIPOn seurantakeskusta olisi kannustettava kehittämään ja järjestämään tämän erityislohkon tietämystä lisääviä toimia kansallisille tuomareilla ja kansallisille viranomaisille.
(37)
Komissio seuraa tiiviisti tämän suosituksen pohjalta toteutettavia toimia EUIPOn seurantakeskuksen tuella.
Tarjoamansa teknisen asiantuntemuksen ja organisatorisen tuen lisäksi EUIPOn seurantakeskus seuraa livetapahtumien luvattoman edelleenlähettämisen kehitystä jäsenvaltioissa.
Tämän tehtävän kannalta on ratkaisevan tärkeää, että jäsenvaltiot ja sidosryhmät jakavat tarvittavat tiedot tämän suosituksen johdosta toteutetuista
(12) Intellectual Property Crime Threat Assessment, EUIPO ja Europol, maaliskuu 2022.
(13) Euroopan parlamentin ja neuvoston asetus (EU) N:o 386/2012, annettu 19 päivänä huhtikuuta 2012, teollis- ja tekijänoikeuksien täytäntöönpanoon liittyvien tehtävien antamisesta sisämarkkinoilla toimivalle yhdenmukaistamisvirastolle (tavaramerkit ja mallit), mukaan luettuna julkisen ja yksityisen sektorin edustajien kutsuminen koolle teollis- ja tekijänoikeuksien loukkausten eurooppalaisena seurantakeskuksena (EUVL L 129, 16.5.2012, s. 1).